Die jaar 1909 was 'n gewone jaar wat volgens die Gregoriaanse kalender op 'n Vrydag begin het. Dit was die 9de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 11 April – Die (latere) Israelse stad Tel Aviv word gestig. 10 Junie – 'n Referendum word in Natal gehou daaroor of dié Britse kolonie deel van die Unie van Suid-Afrika moet vorm. Daar is 11 121 stemme ten gunste en 3 701 daarteen. 15 Junie – Die Imperiale Krieketkonferensie (nou die Internasionale Krieketraad, IKR) word deur verteenwoordigers uit Australië, Engeland en Suid-Afrika by die Lord’s-krieketveld in Londen gestig. 26 Julie – Die SS Waratah verdwyn spoorloos tussen Durban en Oos-Londen. 19 Desember – Burgeroorlog breek uit in Honduras. Die "Mission Station and Communal Reserve Act" Wet nr. 29 word in die staatskoerant afgekondig. Die dorpsbestuur moet volgens die wet in die hande van 'n gekose bestuursraad oorgaan. 11 Januarie – Victor Ivanoff, Suid-Afrikaanse kunsskilder, spotprenttekenaar en sanger († 1997).